వాషింగ్టన్, మార్చి 3: హెచ్ 1బీ వీసాలపై కత్తిగట్టి భారతీయ ఉద్యోగులను ప్రత్యక్షంగా దెబ్బగొట్టే యత్నంలో ఉన్న అమెరికా.. ఇప్పుడు పరోక్షంగా మరో దెబ్బ కొట్టేందుకు ఎత్తు వేసింది. అదే.. ఔట్సోర్సింగ్ సేవలపై వేటు. టెక్నాలజీ ఔట్సోర్సింగ్ కావచ్చు.. కాల్సెంటర్ ఔట్సోర్సింగ్ కావచ్చు.. పేరేదైనాగానీ, విదేశాల నుంచి ఔట్సోర్సింగ్ ద్వారా కార్యకలాపాలు నిర్వహించే అమెరికా కంపెనీలకు గ్రాంట్లు, రుణాలు, ఇతరత్రా ప్రభుత్వం అందించే ప్రయోజనాలు ఇవ్వకూడదంటూ అమెరికన్ కాంగ్రె్సలోని ప్రతినిధుల సభలో శుక్రవారం బిల్లు ప్రవేశపెట్టారు. ‘యూఎస్ కాల్సెంటర్, వినియోగదారుల పరిరక్షణ చట్టం’ పేరిట.. ప్రతిపక్ష డెమోక్రాటిక్ పార్టీకి చెందిన కాంగ్రెస్ సభ్యుడు జీన్ గ్రీన్, అధికార పక్ష రిపబ్లికన్ పార్టీ సభ్యుడు డేవిడ్ మెకిన్లీ కలిసి ఈ బిల్లును ప్రతిపాదించడం గమనార్హం. ‘విదేశాల్లో’ అని ఈ బిల్లులో పేర్కొన్నప్పటికీ అసలు లక్ష్యం భారతదేశమే. ఎందుకంటే అమెరికా కంపెనీల్లో చాలావరకూ భారత, ఫిలిప్పీన్స్, తదితర దేశాల్లో కాల్సెంటర్లు ఏర్పరచుకుని అక్కడి సిబ్బందికి తక్కువ వేతనాలిచ్చి పని చేయించుకుంటున్నాయి. వీటిలో మెజారిటీ మనదేశంలోనే ఉన్నాయి. ఈనేపథ్యంలోనే.. సదరు ఉద్యోగాలు భారతకు వెళ్లకుండా అడ్డుకోవడం, స్థానికులకే వచ్చేలా చేయడం లక్ష్యంగా ఈ బిల్లును ప్రవేశపెట్టారు. దాంతో పాటు దేశీయంగా కాల్ సెంటర్లు ఏర్పాటుచేసే కంపెనీలకు రాయితీలివ్వాలని కూడా అందులో పేర్కొన్నారు. ‘‘అన్ని ఉద్యోగాలను లేదా సేవల పనులన్నిటినీ ఇతర దేశాలకు తరలించే చెడ్డ కంపెనీల జాబితాను తయారుచేయాలి. ఈ లిస్టులో ఉండే కంపెనీలకు ఫెడరల్ ప్రభుత్వం నుంచి ఎలాంటి గ్రాంట్లూ అందవు. వారు తీసుకునే రుణాలకు గ్యారెంటీ ఇవ్వదు’’ అని గ్రీన్, మెకిన్లీ తెలిపారు. అంతేకాదు.. ఈ బిల్లు చట్టమైతే విదేశాల్లో ఉండే కాల్ సెంటర్లు తమ చిరునామా గురించి వివరాలను కస్టమర్లకు తెలపాల్సి ఉంటుంది. వారు కోరితే వారి వినతులను అమెరికాలో ఉండే డొమెస్టిక్ సర్వీసు ఏజెంటుకు అవి బదలాయించాల్సి ఉంటుంది. ‘అమెరికన్ ఉద్యోగులకు మంచి సర్వీస్ సెక్టార్ ఉద్యోగాలు రావలసిన అవసరం ఉంది. వారు మంచి వేతనాలు తీసుకోవాల్సి ఉంది. దురదృష్టవశాత్తూ.. ఇక్కడి కాల్ సెంటర్ జాబులన్నీ భారతకు, ఫిలిప్పీన్స్కు, ఇతర దేశాలకు తరలిపోయాయి. గత దశాబ్ద కాలంలో విదేశాల్లో ఏర్పాటుచేసిన కాల్సెంటర్ల సంఖ్య బాగా పెరిగింది. అక్కడి ఉద్యోగులకు పనిచేసే వాతావరణం లేదు. అతి తక్కువ వేతనాలు ఇస్తున్నారు. పైగా అమెరికన్ పన్నుచెల్లింపుదారులు చెల్లించిన కోట్ల డాలర్లతో ఆయా కంపెనీలకు రాయితీలు, రుణాలను ప్రభుత్వం ఇచ్చింది. కానీ ఉద్యోగాలు ఇక్కడి నుంచి వేరే దేశాలకు వెళ్లిపోయాయి. అమెరికన్ ఉద్యోగాలను రక్షించుకోవడమే మా బిల్లు ఏకైక లక్ష్యం’ అని చెప్పారు. పార్టీలకు అతీతంగా ప్రవేశపెట్టిన ఈ బిల్లుతో టెక్సాస్, అమెరికావ్యాప్తంగా ఉన్న కాల్సెంటర్ ఉద్యోగులకు రక్షణ లభిస్తుందని , అమెరికన్ వినియోగదారుల పట్ల అనుచిత ప్రవర్తనకు అవకాశం ఉండదని తెలిపారు. ‘అంతేకాదు.. ఉద్యోగాలను తరలించే కంపెనీలకు రాయితీలివ్వడం జరగదు. కాల్ సెంటర్లను అమెరికాలోనే ఉంచాలని ఈ బిల్లు చెప్పదు. కానీ ఇక్కడి నుంచి వేరే దేశాలకు తరలిస్తే మాత్రం ప్రభుత్వ గ్రాంట్లు రావని చెబుతుంది. ఆ కంపెనీలు వివేకంతో అర్థం చేసుకోవాలి’ అని మెకిన్లీ స్పష్టం చేశారు. కాగా.. ఇలాంటి బిల్లునే బరాక్ ఒబామా హయాంలో 2013లో కాంగ్రె్సలో ప్రవేశపెట్టారు. దీనికి అప్పట్లో ఆమోదం లభించలేదు. అమెరికాలో అమెరికన్లకే ఉద్యోగాలివ్వాలని, వాటిని విదేశాలకు తరలించే కంపెనీలపై చర్యలు తప్పవని ప్రస్తుత అధ్యక్షుడు ట్రంప్ హెచ్చరిస్తున్న నేపథ్యంలో గ్రీన్, మెకిన్లీ తాజాగా బిల్లు ప్రవేశపెట్టారు.
vashington, marchi 3: hehch 1bee veesaalapai kattigatti bhaarateeya udyogulanu pratyakshamgaa debbagotte yatnamlo unna america.. ippudu parokshamgaa maro debba kottenduku ettu vesindi. adhe.. outsorsing sevalapai vetu. technology outsorsing kaavachhu.. calsenter outsorsing kaavachhu.. paeredainaagaanii, videsala nunchi outsorsing dwara kaaryakalaapaalu nirvahinche america companylaku grantlu, runaalu, itaratra prabhutvam andinche prayojanaalu ivvakudadantuu american congresloni pratinidhula sabhalo sukravaaram billu pravesapettaaru. ‘us calsenter, viniyogadaarula parirakshana chattam’ paerita.. pratipaksha democratic paarteeki chendina congress sabhyudu jeen green, adhikara paksha repablican party sabhyudu david mcinley kalisi ee billunu pratipaadinchadam gamanarham. ‘videsaallo’ ani ee billulo perkonnappatiki asalu lakshyam bharatadesame. endukante america companyllo chaalaavarakuu bhaarata, philippeens, taditara deshaallo calsenterlu erparachukuni akkadi sibbandiki takkuva vetanaalichi pani cheyinchukuntunnaayi. veetilo magerity manadesamlone unnaayi. eenepathyamlone.. sadaru udyogaalu bhaarataku vellakunda addukovadam, sthaanikulake vachela cheyadam lakshyamgaa ee billunu pravesapettaaru. daamto paatu desheeyamgaa kaal centerlu erpatuchese companylaku raayiteelivvaalani kuudaa andulo perkonnaru. ‘‘anni udyogaalanu leda sevala panulannitinii itara deshaalaku taralinche chedda companyla jaabitaanu tayaarucheyaali. ee listulo unde companylaku federal prabhutvam nunchi elanti grantloo andavu. vaaru teesukune runaalaku garrenty ivvadu’’ ani green, mcinley telipaaru. antekaadu.. ee billu chattamaithe videsaallo unde kaal centerlu tama chirunama gurinchi vivaraalanu kastamarlaku telapalsi untundi. vaaru korithe vaari vinatulanu americalo unde domestic sarveesu egentuku avi badalaayinchaalsi untundi. ‘american udyogulaku manchi survies sectar udyogaalu raavalasina avasaram undi. vaaru manchi vetanaalu teesukovalsi undi. duradrushtavasaattuu.. ikkadi kaal senter jaabulannee bhaarataku, philippeensku, itara deshaalaku taralipoyaayi. gatha dashabda kaalamlo videsaallo erpaatuchesina calsenterla sankhya baga perigindi. akkadi udyogulaku panichese vaataavaranam ledu. athi takkuva vetanaalu istunnaru. paiga american pannuchellimpudaarula chellinchina kotla daalarlatho aayaa companylaku raayiteelu, runaalanu prabhutvam ichindi. cony udyogaalu ikkadi nunchi vere deshaalaku vellipoyaayi. american udyogaalanu rakshinchukovadame maa billu ekaika lakshyam’ ani cheppaaru. paarteelaku ateetamgaa pravesapettina ee billutho texas, amerikaavyaaptamgaa unna calsenter udyogulaku rakshana labhistundani , american viniyogadaarula patla anuchita pravartanaku avakaasam undadani telipaaru. ‘antekaadu.. udyogaalanu taralinche companylaku raayiteelivvadam jaragadu. kaal centerlanu americalone unchaalani ee billu cheppadu. cony ikkadi nunchi vere deshaalaku taraliste maatram prabhutva grantlu ravani chebutundi. aa companylu vivekamtho artham chesukovali’ ani mcinley spashtam chesaru. kaga.. ilanti billune barak obama hayamlo 2013loo congreslo pravesapettaaru. deeniki appatlo aamodam labhinchaledu. americalo americanlake udyogaalivvaalani, vaatini videsaalaku taralinche companylapai charyalu tappavani prastuta adhyakshudu trump hecharistunna nepathyamlo green, mcinley taajaagaa billu pravesapettaaru.